AFRIKAANSE OPSOMMING : Minimum Digtheid Hipervlak (MDH) tros-vorming is 'n onlangs voorgestelde metode waartydens die optimale ligging van ?n lae digtheids-hipervlak gevind word deur die integraal van die empiriese dightheidsfunksie oor die hipervlak oppervlak te minimimeer. Hierdie benadering maak gebruik van projeksienajaging om op 'n doeltreffende wyse onderliggende trosse te identifiseer. Die primêre beperking van MDH is dat trosse deur 'n liniêre hipervlak geskei word. In onlangse navorsing is nie-liniêre of kernfunksie gebaseerde hoofkomponentanalise gebruik tydens die toepassing van MDH. Terwyl dit bevind is dat hierdie metode op doeltreffende wyse die liniêre hipervlak uitbrei na 'n nie-liniêre funksie, kan dit nie effektief toegepas word op baie groot datastelle nie. Daar bestaan dus ruimte vir die ontwikkeling van ?n metode om die hipervlakoplossing op 'n doeltreende wyse te verbeter. Ons stel derhalwe 'n nuwe benadering voor wat die hertoewysing van datapunte rondom die hipervlak behels, en wat gebruik maak van die 'mean shift gradient ascent' prosedure. Terwyl ons aantoon dat die implementering van die 'mean shift' algoritme belowende resultate lewer, raak die hertoewysing van datapunte te berekenings-intensief namate die grootte van die datastel toeneem. Ten einde die nodige berekeninge te verminder, word 'n meer heuristiese metode voorgestel waarin slegs 'n enkele stap benodig word. Hiervolgens word waarnemings hertoegewys op grond van die aanvanklike gradiënt van elke punt in verhouding met die hipervlak. In hierdie studie word die geldigheid van bogaande benaderings op datastelle in beeldsegmentering, en op gesimuleerde data, krities beoordeel. Ons toon aan dat die benaderings wel potensiaal het om hipervlak oplossing te verbeter.